Դևիդ Բենիոֆ

Դևիդ Բենիոֆ (, ի ծնե՝ Դեյվիդ Ֆրիդման, , ), ամերիկացի գրող, սցենարիստ և հեռուստատեսային պրոդյուսեր։ HBO հեռուստաալիքի, հանրահայտ «Գահերի խաղը» սերիալի համահեղինակ և շոուրաններ։

Վաղ կյանք 
Բենիոֆը ծնվել է Նյու Յորքում՝ եվրոպական ընտանիքում։ Բարբարա Ֆրիդմանի և (ծննդյամբ՝ Բենիոֆ) և Սթիվեն Ֆրիդմանի՝ «Goldman Sachs» ընկերության նախկին տնօրենի երեք երեխաններից ամենափոքրն էր։ Հասուն տարիքում վերցրել է մոր օրիորդական ազգանունը, որպեսզի խուսափի Դեյվիդ Ֆրիդման անունով այլ գրողների հետ շփոթությունից։ Նրա նախնիները Ռումինիայից, Գերմանիայից և Ռուսաստանից ներգաղթյալ հրեաներ էին։

Դարտմուտի քոլեջի շրջանավարտ է։ 22 տարեկանում աշխատել է Սան Ֆրանցիսկոյի ակումբներում, այնուհետև Բրուքլինի Պոլի Պրեփ միջնակարգ դպրոցում՝ որպես անգլերենի ուսուցիչ։ 1999 թվականին  Իրվայնի համալսարանում ստացել է գեղարվեստի մագիստրոսի կոչում ():

Սցանարիստի կարիերան 
1999 թվականին Բենիոֆն ավարտել է իր առաջին հրատարակված վեպը՝ «25-րդ ժամ»-ը , որը դարձել է Իրվայնի համալսարանի ավարտական աշխատանքը։ Ավելի ուշ նա գրել է սցենար, որով ֆիլմ է նկարահանել Սփայք Լին, և որի գլխավոր դերակատարն էր Էդվարդ Նորթոնը։

Բենիոֆը գրել է դիցաբանական, էպիկական «Տրոյա» (2004) ֆիլմի սևագիր սցենարը, որի համար Warner Bros.-ը վճարել է նրան 2,5 միլիոն դոլար։ Նա գրել է նաև Մարկ Ֆորստերի նկարահանած «Մնա» (2005) հոգեբանական թրիլլերի սցենարը։ Նրա՝ համանուն վեպի հիման վրա գրված «Քամու հետևից վազողը» ֆիլմի սցենարը նշում է Ֆորստերի հետ իր երկրորդ համագործակցությունը։ 2004 թվականին նրան վարձել են որպես սցենարիստ՝ «Իքս մարդիկ» սագայի սփին-օֆի համար, որը կոչվում է «Իքս մարդիկ. Սկիզբ, Կուղխ» (2009)․ սցենարի վրա աշխատել է շուրջ երեք տարի։

2006 թվականին Բենիոֆը մտադրվել է էկրանավորել Ջորջ Ռ.Ռ. Մարտինի «Սառույցի և կրակի երգը» վեպերի շարքը և Դեն Ուայսի հետ սկսել Է «Գահերի խաղը» հեռուստասերիալի մշակումը։ Փորձնական դրվագի վրա աշխատանքը սկսվել Է 2007 թվականին HBO հեռուստաալիքով, երեք տարի անց սերիալը ստացել է «կանաչ լույս»։ Բենիոֆն և Ուայսը ավելի վաղ միասին աշխատել են «Տնօրեն» ֆիլմի սցենարի վրա, որը սակայն չի նկարահանվել։ «Գահերի խաղում» նրանք դարձել են գործադիր պրոդյուսերներ, շոուրաներներ և սցենարիստներ։

2008 թվականին լույս է տեսել Բենիոֆի «Գողերի քաղաքը» («City of Thieves») վեպը, որի իրադարձությունները տեղի են ունենում պաշարված Լենինգրադում։ «Քաղաք» անվանումով ռուսերեն թարգմանությունը 2010 թվականին հրապարակվել է «Ռիպոլ Կլասիկ» հրատարակչության կողմից, ռուսական հրատարակության պրոդյուսերն է դարձել Թիմուր Բեքմամբետովը։

Անձնական կյանք 
2006 թվականի սեպտեմբերի 30-ին Բենիոֆն Նյու Յորքում ամուսնացել է ամերիկացի դերասանուհի Ամանդա Փիթի հետ։ Նրանք ունեն 3 երեխա (բոլորը կրում են Ֆրիդման ազգանունը)՝ դստրեր Ֆրենսիս Փենը (2007), Մոլի Ջունը (2010) և որդին՝ Հենրի Փիթը (2014)։

Գրքեր 
25-րդ ժամ
 Քաղաք

Սցենարներ 
 2002 — «25-րդ ժամ»/ «25th Hour»
 2004 — «Տրոյա»/ «Troy»
 2005 — «Մնա»/ «Stay»
 2007 — «Քամու հետևից վազողը»/«The Kite Runner»
 2009 — «Իքս մարդիկ. Սկիզբ. Կուղխ»/ «X-Men Origins: Wolverine»
 2009 — «Եղբայրները»/ «Brothers»'
 2011— 2019 — «Գահերի խաղը»/ «Game of Thrones» (39 սերիա)
 2013 — «Ֆիլադելֆիայում միշտ արևոտ է»/«It’s Always Sunny in Philadelphia» (1 սերիա)
 2019 — «Գեմինի»/«Gemini Man»

Ռեժիսուրա 
Գահերի խաղը, երրորդ եթերաշրջան, սերիա 3, «Տառապանքի շավիղը»։

Ծանոթագրություններ 

Նյու Յորք քաղաքում ծնվածներ
1970 ծնունդներ
21-րդ դարի ամերիկացի վիպասաններ
Ամերիկացի տղամարդ վիպասաններ
Ամերիկացի գրողներ
Ամերիկացի սցենարիստներ
Ամերիկացի կինոպրոդյուսերներ
Ամերիկացի դերասաններ
Ամերիկացի լրագրողներ
Ամերիկացի պրոդյուսերներ
Ամերիկացի հեռուստապրոդյուսերներ
Ամերիկացի հեռուստատեսային դերասաններ
Ամերիկացի դրամատուրգներ
Ամերիկացի կինոռեժիսորներ
Ամերիկացի կինոսցենարիստներ
«Գրեմմի» մրցանակի դափնեկիրներ
Ամերիկացի մանկավարժներ